Éyə Ǹtondôbə Zambá ā kɔ́bɔ ai Tir nâ: Ai edǔŋ yā á ḿbəg wóe, éyɔŋ é bod bə́ nə́ ḿbālán báyi tad, éyɔŋ báyi wé bod á mim̀fim míe, ngǎ bilǒn byâyi dzə́m kám ? 16Bitɔŋ miǹtómbā bísə byâyi sus á bitɔá bí kúm byábán, bə́ mān sɔ̄dī bīyé bí ávə́b, bə́ mān sɔ̄dī mīńtiŋán bíwɔman byábán, bâyi bɔ́d nyāŋányaŋa anə́ ḿbɔ̄d, bə́ mān tɔbɔ á sí mətsɔ́, bə́ dzə́mə̄ kám ábǒg ásə bə́ kɔnɔ wɔ̌ŋ ású dóe. 17Bâyi kalǐ dzīá məlunga bə́ kada ású dóē nâ: “Éyə e ngáyəm dzáŋ yá, é tísɔn batɔbɔ̌ yā étē bə́ sɔ̂ á máŋ, é tísɔn e ngábə́ bələ́ ólugú, á ngul dzié ai ényí bod bóe é ngābə́ á máŋ, é tísɔn bod bə́sə̄ bə́ mbádaga ?” 18Ábōg dī, bilǒn bí ngadzə́m yǎ kám ai m̀bəg wóé, bilǒn yā máŋ byânyaŋaban ai məmaná móé. 19Amú éyə Ǹtondôbə Zambá ā kɔ́bɔ̄ ná: Éyɔŋ mǎyi bɔ̌ naa ó lígi bilíg, anə́ bə́tísɔn mod ǎ tɔ̄á kig, éyɔŋ mayi bɔ̌ naa edɔ́g é bɛd ábə wa, bod mə́ndím bə́ kúban wa á yób, 20mayi wɔ́ sógolo á sí ai é bod bə́ nə́ ébē, ábə bǒd yā ókōbá, mayi bɔ̌ naa ó kə tɔbɔ á ńnam yā sí étē. Anə́ bīlíg bí kōlé, wayi tɔbɔ ai ébá yā básus ébē ású yə nâ ó bɔ təge bǎd sɔ́ tɔbɔ ai bəvə́və̄ə̄.